**Ministru kabineta rīkojuma projekta „Par valsts nekustamā īpašuma Daugavas ielā 33, Kraujā, Naujenes pagastā, Daugavpils novadā nodošanu Daugavpils novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma Daugavas ielā 33, Kraujā, Naujenes pagastā, Daugavpils novadā nodošanu Daugavpils novada pašvaldības īpašumā” (turpmāk – rīkojuma projekts) sagatavots, ievērojot Publiskas personas mantas atsavināšanas likuma 42.panta pirmo daļu, likuma „Par pašvaldībām” 15.panta pirmās daļas 10.punktu un Daugavpils novada pašvaldības 2014.gada 16.oktobrī pieņemto lēmumu Nr.1092 ( prot.Nr.23, 5.§) „Par valsts nekustamā īpašuma Daugavas iela 33, Krauja, Naujenes pagasts, Daugavpils novads, pārņemšanu”.  Ar rīkojuma projektu paredzēts bez atlīdzības nodot Daugavpils novada pašvaldības īpašumā nekustamo īpašumu (nekustamā īpašuma kadastra Nr. 4474 506 0011) – divas būves (būvju kadastra apzīmējumi 4474 006 0021 067 un 4474 006 0021 077) – Daugavas ielā 33, Kraujā, Naujenes pagastā, Daugavpils novadā.  Minētais nekustamais īpašums reģistrēts Daugavpils tiesas Zemesgrāmatu nodaļas Naujenes pagasta zemesgrāmatas nodalījumā Nr. 100000106337 un ir ierakstīts zemesgrāmatā uz valsts vārda Zemkopības ministrijas personā.  Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 5.pielikumu rīkojuma projektam ir pievienoti nekustamo īpašumu tiesības apliecinošie dokumenti, kā arī Daugavpils novada pašvaldības 2014. gada 16. oktobra lēmums Nr.1092 (prot. Nr.23, 5.§) „Par valsts nekustamā īpašuma Daugavas iela 33, Krauja, Naujenes pagasts, Daugavpils novads, pārņemšanu” par to, ka nekustamais īpašums ir nepieciešams Daugavpils novada pašvaldībai funkciju izpildei, t.i., sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu.  Rīkojuma projekts paredz nodot pašvaldībai bez atlīdzības valsts īpašumā esošo nekustamo īpašumu saskaņā ar Publiskas personas mantas atsavināšanas likuma 42.panta pirmo daļu un to izmantot, lai nodrošinātu likuma „Par pašvaldībām” 15. panta pirmās daļas 10. punktā minēto pašvaldības autonomo funkciju – sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu – īstenošanu, kā arī bez atlīdzības nodot valstij, ja tas vairs netiek izmantots minēto funkciju īstenošanai.  Nekustamais īpašums Daugavas ielā 33, Kraujā, Naujenes pagastā, Daugavpils novadā Zemkopības ministrijai valsts funkciju nodrošināšanai nav nepieciešams, tāpēc ir nododams Daugavpils novada pašvaldībai, pašvaldības lēmumā noteikto funkciju veikšanai.  Daugavpils novada pašvaldībai, nostiprinot zemesgrāmatā īpašuma tiesības uz rīkojuma projektā minēto nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, ierakstot atzīmi par aizliegumu atsavināt nekustamo īpašumu un apgrūtināt to ar hipotēku.  Atbilstoši Daugavpils novada pašvaldības 2014.gada 16.oktobra lēmuma Nr. 1092 (prot. Nr.23, 5.§) 3.punktam izdevumus, kas saistīti ar nekustamā īpašuma pārņemšanu Daugavpils novada pašvaldības īpašumā, tajā skaitā ar pārreģistrāciju zemesgrāmatā, segs pašvaldība.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija un Daugavpils novada pašvaldība |
| 4. | Cita informācija | Ietekme uz valsts un pašvaldību budžetiem šim rīkojuma projektam nav. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

12.11.2014. 12:23

480

K.Balcers

67027316, Kristaps.Balcers@zm.gov.lv